NNCL ยิ้มรับรายได้โต ดันกำไร Q3/59 พุ่ง 141%
NNCL ยิ้มรับรายได้โต ดันกำไร Q3/59 พุ่ง 141% มาที่ 23.21 ลบ. จากปีก่อนที่มีกำไร 9.61 ลบ. ขณะที่งวด 9 เดือนแรกมีกำไร 104.28 ลบ. เพิ่มขึ้น 93% จากปีก่อนที่มีกำไร 53.92 ลบ.
8 พ.ย. 2559

บริษัท นวนคร จำกัด (มหาชน) หรือ NNCL รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลกำไรสุทธิ 23.21 ล้านบาท หรือมีกำไรสุทธิ 0.011 บาทต่อหุ้น เพิ่มขึ้น 141.53% จากช่วงเดียวกันของปีก่อนที่มีผลกำไรสุทธิ 9.61 ล้านบาท หรือมีกำไรสุทธิ 0.006 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 104.28 ล้านบาท หรือมีกำไรสุทธิ 0.05 บาทต่อหุ้น เพิ่มขึ้น 93.40% จากช่วงเดียวกันของปีก่อนที่มีผลกำไรสุทธิ 53.92 ล้านบาท หรือมีกำไรสุทธิ 0.034 บาทต่อหุ้น
โดยกำไรในไตรมาส 3/59 ที่เพิ่มขึ้นจากช่วงเดียวกันของปีก่อนเนื่องจาก บริษัทมีรายได้จากการขายโครงการพัฒนาอสังหาริมทรัพย์เพิ่มขึ้น รวมถึงรายได้จากการให้บริการ, รายได้จากค่าเช่า และรายได้อื่นๆ ขณะที่ค่าใช้จ่ายในการขายและบริหารลดลง